תקנות חדלות פירעון ושיקום כלכלי (כללים לעניין גיבוש רשימת נאמנים)

{{ח:התחלה}}
{{ח:כותרת|תקנות חדלות פירעון ושיקום כלכלי (כללים לעניין גיבוש רשימת נאמנים), התשפ״א–2021}}

{{ח:פתיח-התחלה}}
{{ח:תיבה|ק״ת תשפ״א, 1370|תקנות חדלות פירעון ושיקום כלכלי (כללים לעניין גיבוש רשימת נאמנים)|https://olaw.org.il/takanot/takanot-9059.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק חדלות פירעון ושיקום כלכלי#סעיף 37|סעיפים 37(ג)}} {{ח:חיצוני|חוק חדלות פירעון ושיקום כלכלי#סעיף 126|ו־126(ג)}} {{ח:חיצוני|חוק חדלות פירעון ושיקום כלכלי|לחוק חדלות פירעון ושיקום כלכלי, התשע״ח–2018}} (להלן – החוק), בהמלצת הממונה על הליכי חדלות פירעון ושיקום כלכלי (להלן – הממונה) ובאישור ועדת החוקה חוק ומשפט של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: הגדרות}}

{{ח:פנימי|פרק ב|פרק ב׳: ועדות ציבוריות לגיבוש רשימת נאמנים}}

{{ח:פנימי|פרק ג|פרק ג׳: רשימות הנאמנים}}

{{ח:פנימי|פרק ד|פרק ד׳: תנאי סף ובחינה מקצועית}}

{{ח:פנימי|פרק ד סימן א|סימן א׳: תנאי סף לרשימות הנאמנים}}

{{ח:פנימי|פרק ד סימן ב|סימן ב׳: בחינה מקצועית}}

{{ח:פנימי|פרק ה|פרק ה׳: הליך גיבוש רשימת נאמנים ועתודת נאמנים}}

{{ח:פנימי|פרק ה סימן א|סימן א׳: הגשת מועמדות להיכלל ברשימת נאמנים}}

{{ח:פנימי|פרק ה סימן ב|סימן ב׳: הערכת מועמדים}}

{{ח:פנימי|פרק ו|פרק ו׳: עיון מחדש, גריעה מרשימת נאמנים ומעברים בין רשימות}}

{{ח:פנימי|פרק ז|פרק ז׳: הוראות מעבר}}

{{ח:קטע2|פרק א|פרק א׳: הגדרות}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”בן משפחה“ – בן זוג, הורה, הורה הורה, בן או בת ובני זוגם, אח או אחות וילדיהם, גיס, גיסה, דוד או דודה וילדיהם, חם, חמות, נכד או נכדה, לרבות קרוב כאמור שהוא שלוב;
{{ח:ת|סוג=הגדרה}} ”בעל עניין“ – כהגדרתו {{ח:חיצוני|חוק ניירות ערך|בחוק ניירות ערך}};
{{ח:ת|סוג=הגדרה}} ”הזמנה להגיש מועמדות“ – הודעה שתפרסם ועדה ציבורית באתר האינטרנט של הממונה שעניינה הזמנה להגיש מועמדות לרשימת נאמנים;
{{ח:ת|סוג=הגדרה}} ”הליך גיבוש מרכזי“ – הליך לגיבוש רשימת נאמנים חדשה;
{{ח:ת|סוג=הגדרה}} ”הליך גיבוש משני“ – הליך לגיבוש עתודת נאמנים במהלך תקופת תוקפה של רשימת נאמנים, שנתיים לאחר הליך גיבוש מרכזי ושלא לקראת גיבוש רשימת נאמנים חדשה;
{{ח:ת|סוג=הגדרה}} ”הליך הפעלה“ – הליך חדלות פירעון שבו ניתן צו המורה על הפעלת התאגיד לשם שיקומו הכלכלי לפי {{ח:חיצוני|חוק חדלות פירעון ושיקום כלכלי#סעיף 23|סעיף 23(א)(2) לחוק}}, או הליך חדלות פירעון אחר שכלל הפעלת התאגיד;
{{ח:ת|סוג=הגדרה}} ”הליך מורכב“ – הליך שהוא אחד מאלה:
{{ח:תתת|(1)}} הליך לפי {{ח:חיצוני|חוק חדלות פירעון ושיקום כלכלי|החוק}} של תאגיד שהוא תאגיד מדווח כהגדרתו {{ח:חיצוני|חוק חדלות פירעון ושיקום כלכלי#סעיף 337|בסעיף 337 לחוק}};
{{ח:תתת|(2)}} הליך חדלות פירעון שעם מתן הצו לפתיחת הליכים הממונה מצא כי הוא בעל מורכבות מיוחדת בהתחשב בגובה החובות, במספר העובדים, בכך שההליך מחייב ניהול נכסים בהיקף משמעותי, מעלה סיכונים מיוחדים, מתנהל בפריסה גאוגרפית רחבה או מערב היבטים בין־לאומיים;
{{ח:תתת|(3)}} הסדר חוב של תאגיד לפי {{ח:חיצוני|חוק חדלות פירעון ושיקום כלכלי#חלק י|חלק י׳ לחוק}} שמתקיים לגביו האמור בפסקה (1) או (2);
{{ח:תתת|(4)}} הליך שחל עליו {{ח:חיצוני|פקודת החברות#סעיף 194|סעיף 194(ב) לפקודת החברות}}, שמתקיים לגביו האמור בפסקה (1) או (2);
{{ח:ת|סוג=הגדרה}} ”המועד הקובע להגשת מועמדות“ – המועד שעד אליו ניתן להגיש מועמדות לרשימת נאמנים ולא מוקדם מ־30 ימים ממועד פרסום ההזמנה להגיש מועמדות;
{{ח:ת|סוג=הגדרה}} ”ועדה ציבורית“ – ועדה ציבורית ליחידים, או ועדה ציבורית לתאגידים;
{{ח:ת|סוג=הגדרה}} ”ועדה ציבורית ליחידים“ – ועדה ציבורית שמונתה לפי {{ח:חיצוני|חוק חדלות פירעון ושיקום כלכלי#סעיף 126|סעיף 126(א) לחוק}};
{{ח:ת|סוג=הגדרה}} ”ועדה ציבורית לתאגידים“ – ועדה ציבורית שמונתה לפי {{ח:חיצוני|חוק חדלות פירעון ושיקום כלכלי#סעיף 37|סעיף 37(א) לחוק}};
{{ח:ת|סוג=הגדרה}} ”חוק ניירות ערך“ – {{ח:חיצוני|חוק ניירות ערך|חוק ניירות ערך, התשכ״ח–1968}};
{{ח:ת|סוג=הגדרה}} ”כהונה בתפקיד“ – מי שכיהן כנאמן בהליכים שהתנהלו לפי {{ח:חיצוני|חוק חדלות פירעון ושיקום כלכלי|החוק}}, מי שכיהן כמנהל מיוחד או כנאמן בהליכים שהתנהלו לפי {{ח:חיצוני|פקודת פשיטת הרגל|פקודת פשיטת הרגל}}, מי שכיהן כמפרק או ככונס נכסים בהליכים שהתנהלו לפי {{ח:חיצוני|פקודת החברות|פקודת החברות}}, מי שכיהן כבעל תפקיד בהליכים שהתנהלו לפי {{ח:חיצוני|חוק החברות|חוק החברות}}, מי שכיהן כמפרק בהליכים שהתנהלו לפי {{ח:חיצוני|חוק העמותות|חוק העמותות, התש״ם–1980}}, ומי שכיהן כמפרק בהליכים שהתנהלו לפי {{ח:חיצוני|פקודת האגודות השיתופיות|פקודת האגודות השיתופיות}};
{{ח:ת|סוג=הגדרה}} ”מחוז“ – לפי אזורי השיפוט של בתי המשפט המחוזיים שקבע שר המשפטים לפי {{ח:חיצוני|חוק בתי המשפט#סעיף 33|סעיף 33 לחוק בתי המשפט [נוסח משולב], התשמ״ד–1984}};
{{ח:ת|סוג=הגדרה}} ”ניסיון בהליכי חדלות פירעון“ –
{{ח:תתת|(1)}} לעניין עורך דין – מי שכיהן בתפקיד, מי שייצג את מי שכיהן בתפקיד או מי שביצע תפקיד מהותי בהליכי חדלות פירעון שהתנהלו לפי {{ח:חיצוני|חוק חדלות פירעון ושיקום כלכלי|החוק}}, {{ח:חיצוני|פקודת פשיטת הרגל|פקודת פשיטת הרגל}}, {{ח:חיצוני|פקודת החברות|פקודת החברות}} או {{ח:חיצוני|חוק החברות|חוק החברות}};
{{ח:תתת|(2)}} לעניין רואה חשבון – מי שכיהן בתפקיד או ביצע תפקיד מהותי בהליכי חדלות פירעון שהתנהלו לפי {{ח:חיצוני|חוק חדלות פירעון ושיקום כלכלי|החוק}}, {{ח:חיצוני|פקודת פשיטת הרגל|פקודת פשיטת הרגל}}, {{ח:חיצוני|פקודת החברות|פקודת החברות}} או {{ח:חיצוני|חוק החברות|חוק החברות}};
{{ח:ת|סוג=הגדרה}} ”קרוב“ – כל אחד מאלה:
{{ח:תתת|(1)}} בן משפחה של מועמד;
{{ח:תתת|(2)}} אדם שלמועמד יש עניין במצבו הכלכלי;
{{ח:תתת|(3)}} תאגיד שמועמד, בן משפחתו או אדם כאמור בפסקה (2) הם בעלי עניין בו;
{{ח:תתת|(4)}} גוף שמועמד, בן משפחתו או אדם כאמור בפסקה (2) הם מנהלים או עובדים אחראים בו;
{{ח:ת|סוג=הגדרה}} ”רשימת נאמנים“ – כל אחת מהרשימות להלן:
{{ח:תתת|(1)}} רשימת נאמנים מחוזית ליחידים;
{{ח:תתת|(2)}} רשימת נאמנים מחוזית לתאגידים;
{{ח:תתת|(3)}} רשימת נאמנים מפעילים;
{{ח:תתת|(4)}} רשימת נאמנים מפעילים במשותף;
{{ח:תתת|(5)}} רשימת נאמנים להליכים מורכבים;
{{ח:ת|סוג=הגדרה}} ”רשימת נאמנים להליכים מורכבים“ – רשימת נאמנים שמתוכה ימונו נאמנים בהליכים מורכבים כאמור {{ח:פנימי|סעיף 16|בתקנה 16}};
{{ח:ת|סוג=הגדרה}} ”רשימת נאמנים מפעילים“ – רשימת נאמנים שמתוכה ימונו נאמנים, מנהלי הסדר וכן כונסים בהליכים אלה:
{{ח:תתת|(1)}} הליכי חדלות פירעון של תאגיד שבהם ניתן צו המורה על הפעלת התאגיד לשם שיקומו הכלכלי לפי {{ח:חיצוני|חוק חדלות פירעון ושיקום כלכלי#סעיף 23|סעיף 23(א)(1) לחוק}} או על הפעלה זמנית של התאגיד לפי {{ח:חיצוני|חוק חדלות פירעון ושיקום כלכלי#סעיף 24|סעיף 24 לחוק}};
{{ח:תתת|(2)}} הליכי חדלות פירעון של תאגיד שבהם ניתן צו המורה על פירוק התאגיד, ובמסגרתם בית המשפט הורה על הפעלת התאגיד לפי {{ח:חיצוני|חוק חדלות פירעון ושיקום כלכלי#סעיף 97|סעיף 97 לחוק}};
{{ח:תתת|(3)}} מנהלי הסדר בהליכים לפי {{ח:חיצוני|חוק חדלות פירעון ושיקום כלכלי#סעיף 326|סעיף 326 לחוק}}, בעניינו של תאגיד;
{{ח:תתת|(4)}} כונסים בהליכים לפי {{ח:חיצוני|פקודת החברות#סעיף 194|סעיף 194(ב) לפקודת החברות}};
{{ח:ת|סוג=הגדרה}} ”רשימת נאמנים מפעילים במשותף“ – רשימת נאמנים שמתוכה ימונו נאמנים בהליכים המנויים בהגדרה רשימת נאמנים מפעילים ובלבד שימונו רק עם נאמן נוסף שהוא עורך דין הנמנה עם רשימת נאמנים מפעילים, והכול לפי {{ח:חיצוני|חוק חדלות פירעון ושיקום כלכלי#סעיף 33|סעיף 33(ה) לחוק}};
{{ח:ת|סוג=הגדרה}} ”רשימת נאמנים מחוזית לתאגידים“ – רשימת נאמנים למחוז מסוים שמתוכה ימונו נאמנים בהליכי חדלות פירעון של תאגיד שבהם ניתן צו המורה על פירוק התאגיד לפי {{ח:חיצוני|חוק חדלות פירעון ושיקום כלכלי#סעיף 23|סעיף 23(א)(2) לחוק}}, למעט בהליכים שבהם בית המשפט הורה על הפעלת התאגיד לפי {{ח:חיצוני|חוק חדלות פירעון ושיקום כלכלי#סעיף 97|סעיף 97 לחוק}};
{{ח:ת|סוג=הגדרה}} ”רשימת נאמנים מחוזית ליחידים“ – רשימת נאמנים למחוז מסוים שמתוכה ימונו נאמנים בהליכים לפי {{ח:חיצוני|חוק חדלות פירעון ושיקום כלכלי#חלק ג|חלק ג׳ לחוק}} ומנהלי הסדר לפי {{ח:חיצוני|חוק חדלות פירעון ושיקום כלכלי#סעיף 326|סעיף 326 לחוק}} בעניינו של יחיד, או בהליכים מורכבים של יחידים כאמור {{ח:פנימי|סעיף 16|בתקנה 16}};
{{ח:ת|סוג=הגדרה}} ”תקופת תוקפה של רשימת נאמנים“ – כמפורט {{ח:פנימי|סעיף 12|בתקנה 12(א)}}.

{{ח:קטע2|פרק ב|פרק ב׳: ועדות ציבוריות לגיבוש רשימת נאמנים}}

{{ח:סעיף|2|גיבוש רשימת נאמנים}}
{{ח:תת|(א)}} ועדה ציבורית לתאגידים תגבש רשימת נאמנים מחוזית לתאגידים, לכל מחוז, רשימת נאמנים מפעילים, רשימת נאמנים מפעילים במשותף ורשימת נאמנים להליכים מורכבים.
{{ח:תת|(ב)}} ועדה ציבורית ליחידים תגבש רשימת נאמנים מחוזית ליחידים, לכל מחוז.

{{ח:סעיף|3|מניעת ניגודי עניינים}}
{{ח:תת|(א)}} לא ימונה לחבר ועדה ציבורית ולא יכהן חבר כאמור מי שבשל כהונתו יימצא, באופן תדיר, במצב של ניגוד עניינים שימנע ממנו למלא את עיקר תפקידו בוועדה ציבורית.
{{ח:תת|(ב)}} חבר ועדה ציבורית לא יטפל במסגרת תפקידו בנושא שהטיפול בו יגרום לו להימצא במצב של ניגוד עניינים.
{{ח:תת|(ג)}} נודע לחבר ועדה ציבורית כי הוא עלול להימצא במצב של ניגוד עניינים כאמור בסעיפים קטנים (א) או (ב), יודיע על כך בהקדם האפשרי ליושב ראש הוועדה הציבורית; אם חבר הוועדה הציבורית האמור הוא היושב ראש – יודיע על כך לשר.
{{ח:תת|(ד)}} על אף האמור בסעיף זה, רשאי חבר ועדה ציבורית שמונה לפי {{ח:חיצוני|חוק חדלות פירעון ושיקום כלכלי#סעיף 37|סעיפים 37(א)(3) או (4)}} וכן {{ח:חיצוני|חוק חדלות פירעון ושיקום כלכלי#סעיף 126|126(א)(4) לחוק}} להביא בחשבון גם את ענייניו של הגוף שהוא נציגו, אם הם קשורים לתפקידי הוועדה ציבורית, ולא יראו אותו כמצוי במצב של ניגוד עניינים בשל כך בלבד.
{{ח:תת|(ה)}} בסעיף זה, ”טיפול“ – לרבות קבלת החלטה, העלאת נושא לדיון, נוכחות בדיון, השתתפות בדיון או בהצבעה, או עיסוק בנושא מחוץ לדיון.

{{ח:סעיף|4|פקיעת כהונה}}
{{ח:ת}} כהונתו של חבר ועדה ציבורית תפקע באחת מאלה:
{{ח:תת|(1)}} הוא התפטר במסירת כתב התפטרות לשר;
{{ח:תת|(2)}} הוא נעדר מארבע ישיבות רצופות או משש ישיבות בתוך שנה, זולת אם השר החליט כי הייתה סיבה מוצדקת להיעדרות;
{{ח:תת|(3)}} השר נוכח לדעת כי נבצר מאותו חבר למלא את תפקידו דרך קבע;
{{ח:תת|(4)}} התקיימה בו אחת הנסיבות הפוסלות אדם מהיות חבר ועדה ציבורית לפי {{ח:פנימי|סעיף 3|תקנה 3}} או שחדל להתקיים בו תנאי מהתנאים למינויו.

{{ח:סעיף|5|תוקף פעולות ועדה ציבורית}}
{{ח:ת}} פעולות ועדה ציבורית, סמכויותיה ותוקף החלטותיה לא ייפגעו מחמת שהתפנה מקומו של חבר ועדה ציבורית או מחמת ליקוי במינויו או בהמשך כהונתו, ובלבד שיושב ראש הוועדה הציבורית ושני חברי ועדה ציבורית נוספים מכהנים כדין.

{{ח:סעיף|6|גמול חברי ועדה ציבורית}}
{{ח:ת}} חבר ועדה ציבורית שאינו עובד גוף מתוקצב או עובד גוף נתמך, זכאי לתשלום ממשרד המשפטים בעד השתתפות בישיבות הוועדה הציבורית, לפי הוראת תקנון כספים ומשק 13.9.0.3 ”תעריפי תשלום ליושב ראש ולחבר ועדה ציבורית“ של החשב הכללי במשרד האוצר או כל הוראה אחרת שתבוא במקומה; בסעיף זה, ”עובד גוף מתוקצב“ ו”עובד גוף נתמך“ – כהגדרתם {{ח:חיצוני|חוק יסודות התקציב#סעיף 32|בסעיף 32 לחוק יסודות התקציב, התשמ״ה–1985}}.

{{ח:סעיף|7|מניין חוקי ורוב נדרש לקבלת החלטות}}
{{ח:תת|(א)}} המניין החוקי בישיבות ועדה ציבורית הוא שלושה חברים ובהם יושב ראש הוועדה הציבורית, לפחות.
{{ח:תת|(ב)}} החלטות ועדה ציבורית יתקבלו ברוב קולות חברי הוועדה הציבורית המשתתפים בישיבה; אם הקולות שקולים, קולו של יושב ראש הוועדה הציבורית יכריע.

{{ח:סעיף|8|פרסום}}
{{ח:ת}} עם מינויה של ועדה ציבורית, ועם שינוי בהרכבה, יפרסם השר ברשומות הודעה על המינוי, ובה יפורט הרכב הוועדה הציבורית; כמו כן יפרסם הממונה הודעה כאמור באתר האינטרנט שלו.

{{ח:סעיף|9|סדרי הדיון}}
{{ח:ת}} הוועדה הציבורית תחליט על דרכי עבודתה ועל נוהל דיוניה, אם הם נחוצים ולא נקבעו {{ח:חיצוני|חוק חדלות פירעון ושיקום כלכלי|בחוק}} או בתקנות אלה; יושב ראש הוועדה יפרסם את דרכי עבודתה וסדרי דיוניה באתר האינטרנט של הממונה.

{{ח:סעיף|10|אי־תלות}}
{{ח:ת}} הוועדה הציבורית תפעל מתוך עצמאות ואי־תלות בגיבוש רשימת הנאמנים, וחבריה יפעילו את שיקול דעתם על בסיס אמות מידה מקצועיות ובלתי תלויות.

{{ח:סעיף|11|פרוטוקולים}}
{{ח:ת}} הוועדה הציבורית תנהל פרוטוקול שישקף בתמצית את מהלך דיוניה ותוכן החלטותיה, ויפרט, בין השאר, את שמות כל הנוכחים בדיון.

{{ח:קטע2|פרק ג|פרק ג׳: רשימות הנאמנים}}

{{ח:סעיף|12|תוקף רשימת הנאמנים}}
{{ח:תת|(א)}} רשימת נאמנים תקפה ממועד פרסומה באתר האינטרנט של הממונה, לאחר קיום ריאיונות לכל הנמנים עמה ועד 31 בדצמבר בשנה הרביעית שלאחר אותו מועד, ורשאית הוועדה הציבורית, בנסיבות מיוחדות, להאריך את תוקפה בשתי תקופות נוספות בנות שישה חודשים כל אחת, באישור שר המשפטים.
{{ח:תת|(ב)}} נוספו נאמנים לרשימת נאמנים או לעתודת נאמנים בתקופת תוקפה של רשימת נאמנים, הם ייכללו בה עד תום תקופת תוקפה בלבד.

{{ח:סעיף|13|מספר הנאמנים ברשימת נאמנים מחוזית}}
{{ח:ת}} הממונה יודיע לוועדה ציבורית, לפני פתיחה בהליך לגיבוש רשימת נאמנים, בדבר החלטתו בעניין מספר הנאמנים שיש לכלול ברשימת הנאמנים המחוזית ליחידים וברשימת הנאמנים המחוזית לתאגידים ובעניין מספר הנאמנים שיש לכלול בעתודות לאותן רשימות, בפילוח לפי מחוזות, והכול בהתחשב בנתונים שבידיו ובנתונים שיביא לפניו מנהל מערכת ההוצאה לפועל לגבי הליכי חדלות פירעון ושיקום כלכלי ובשים לב לצורך להבטיח היקף פעילות מתאים לנאמנים לשם שמירה על רמה מקצועית ראויה.

{{ח:סעיף|14|עתודת הנאמנים – רשימות מחוזיות}}
{{ח:תת|(א)}} המועמדים בעלי הציון המשוקלל הגבוה ביותר שהשלימו את הליך הגיבוש ולא נכללו ברשימת הנאמנים המחוזית ליחידים או ברשימת הנאמנים המחוזית לתאגידים, לפי העניין, ייכללו בעתודת הנאמנים לאותה רשימה ומיקומם בה יהיה לפי ציונם המשוקלל.
{{ח:תת|(ב)}} עתודת נאמנים תהיה תקפה למשך תוקפה של רשימת הנאמנים.
{{ח:תת|(ג)}} נגרע נאמן, אחד או יותר, מרשימת נאמנים מחוזית ליחידים או מרשימת נאמנים מחוזית לתאגידים, ייווסף במקומו המועמד המדורג במיקום הגבוה ביותר בעתודת הנאמנים לאותה רשימה.
{{ח:תת|(ד)}} החליטה ועדה ציבורית להשעות לתקופה נאמן מרשימת נאמנים לפי {{ח:פנימי|סעיף 32|תקנות 32(ג)}} {{ח:פנימי|סעיף 32|או 32(ד)}}, או הוקפאה לתקופה הכללה של נאמן ברשימת נאמנים לפי {{ח:פנימי|סעיף 32|תקנה 32(ה)}}, רשאית הוועדה הציבורית להוסיף במקומו את המועמד המדורג במקום הגבוה ביותר בעתודת הנאמנים.

{{ח:סעיף|15|הרחבת רשימת נאמנים בנסיבות חריגות}}
{{ח:ת}} המליץ הממונה להרחיב את אחת מרשימות הנאמנים באופן מיידי בשל עלייה בהיקף הליכי חדלות הפירעון המצדיקה זאת בהתחשב בנתונים שבידיו ובנתונים שהביא לפניו מנהל מערכת ההוצאה לפועל, רשאית ועדה ציבורית לעשות כן בדרך של קיום הליך גיבוש רשימת נאמנים נוסף או מתוך העתודה; אם החליטה להרחיב רשימת נאמנים מחוזית על ידי הוספת נאמנים מעתודת הנאמנים, ייווספו לרשימה המועמדים המדורגים במיקום הגבוה ביותר בעתודת הנאמנים ותחול {{ח:פנימי|סעיף 12|תקנה 12(ב)}}.

{{ח:סעיף|16|סיווג הליכים מורכבים}}
{{ח:ת}} הממונה יחליט לעניין הליך אם מתקיימים בו המאפיינים של הליך מורכב, בסמוך לאחר הגשת הבקשה לפתיחה בהליך.

{{ח:קטע2|פרק ד|פרק ד׳: תנאי סף ובחינה מקצועית}}
{{ח:קטע3|פרק ד סימן א|סימן א׳: תנאי סף לרשימות הנאמנים}}

{{ח:סעיף|17|תנאי סף לרשימות נאמנים}}
{{ח:תת|(א)}} כשיר להיכלל ברשימת הנאמנים מי שמתקיימות בו דרישות {{ח:חיצוני|חוק חדלות פירעון ושיקום כלכלי#סעיף 37|סעיף 37(ב)}} {{ח:חיצוני|חוק חדלות פירעון ושיקום כלכלי#סעיף 126|או 126(ב) לחוק}} לפי העניין, וכן –
{{ח:תתת|(1)}} לעניין רשימת נאמנים מחוזית ליחידים – מועמד שצבר ניסיון בהליכי חדלות פירעון של יחידים של 3 שנים לפחות, ובחמישה הליכים לפחות של יחידים וכן עורך דין שייצג יחידים בהליכי חדלות פירעון במשך 3 שנים לפחות ובחמישה הליכים לפחות, וכן עמד בבחינה מקצועית כאמור {{ח:פנימי|פרק ד סימן ב|בסימן ב׳}};
{{ח:תתת|(2)}} לעניין רשימת נאמנים מחוזית לתאגידים – מועמד שצבר ניסיון בהליכי חדלות פירעון של תאגידים של 3 שנים לפחות ובשלושה הליכי חדלות פירעון של תאגידים לפחות וכן עמד בבחינה מקצועית כאמור {{ח:פנימי|פרק ד סימן ב|בסימן ב׳}};
{{ח:תתת|(3)}} לעניין רשימת נאמנים מפעילים – מועמד שמתקיים לגביו אחד או יותר מאלה:
{{ח:תתתת|(א)}} במהלך שבע השנים שקדמו להגשת מועמדותו כיהן בתפקיד בעשרים הליכי חדלות פירעון לפחות שבהם ניתן צו המורה על פירוק התאגיד;
{{ח:תתתת|(ב)}} במהלך עשר השנים שקדמו להגשת מועמדותו כיהן בתפקיד בשלושה הליכי הפעלה; בפסקה זו, ”כהונה בתפקיד“ – לעניין עורך דין, לרבות ייצוג של מי שכיהן בתפקיד בשלושה הליכי הפעלה, ולעניין רואה חשבון, לרבות ניסיון בשלושה הליכי הפעלה;
{{ח:תתתת|(ג)}} כיהן בתפקיד בהליך חדלות פירעון אחד לפחות, של תאגיד שהכנסותיו השנתיות בזמן ההליך עולות על 24 מיליון שקלים, שארך כשלושה חודשים לפחות;
{{ח:תתתת|(ד)}} לעניין עורך דין – ייצג את מי שכיהן בתפקיד בשלושה הליכים מורכבים לפחות או בתשעה הליכי הפעלה; לעניין רואה חשבון – בעל ניסיון בתשעה הליכי הפעלה;
{{ח:תתת|(4)}} לעניין רשימת נאמנים מפעילים במשותף – רואה חשבון שהתקיימו לגביו שני אלה:
{{ח:תתתת|(א)}} מי שכיהן כנושא משרה כהגדרתו {{ח:חיצוני|חוק החברות|בחוק החברות}} או מי שהוא בעל ניסיון מוכח בליווי תאגידים בקשיים;
{{ח:תתתת|(ב)}} עבר הכשרה של הממונה בהליכי חדלות פירעון בהיקף של 60 שעות לפחות;
{{ח:תתת|(5)}} לעניין רשימת נאמנים להליכים מורכבים – מועמד שמתקיימים לגביו אחד או יותר מאלה:
{{ח:תתתת|(א)}} מי שכיהן בתפקיד בחמישה עשר הליכי הפעלה;
{{ח:תתתת|(ב)}} מי שכיהן בתפקיד בהליך חדלות פירעון אחד לפחות של תאגיד שהיקף נכסיו בזמן ההליך עולה על 20 מיליון שקלים;
{{ח:תתתת|(ג)}} מי שכיהן בתפקיד בהליך חדלות פירעון אחד לפחות של תאגיד שהכנסותיו השנתיות בזמן ההליך עולות על 50 מיליון שקלים חדשים, וההליך ארך שישה חודשים לפחות.
{{ח:תת|(ב)}} יראו מי שהוועדה הציבורית התרשמה כי הוא בעל מיומנות מיוחדת או ניסיון מוכח בניהול הליכי חדלות פירעון כאמור {{ח:חיצוני|חוק חדלות פירעון ושיקום כלכלי#סעיף 37|בסעיפים 37}} {{ח:חיצוני|חוק חדלות פירעון ושיקום כלכלי#סעיף 126|או 126 לחוק}}, לפי העניין, כמי שעומד בדרישת תקנת משנה (א), ובלבד שעמד בבחינה מקצועית, אם ביקש להיכלל ברשימת נאמנים מחוזית.

{{ח:סעיף|18|סייגים להכללת נאמן ברשימת נאמנים}}
{{ח:ת}} לא יירשם ברשימת נאמנים –
{{ח:תת|(1)}} מי שוועדת האכיפה המינהלית לפי {{ח:חיצוני|חוק ניירות ערך#סעיף 52נו|סעיף 52נו לחוק ניירות ערך}} הטילה עליו אמצעי אכיפה האוסר עליו להיות נושא משרה בכירה בגוף מפוקח;
{{ח:תת|(2)}} מי שניתן לגביו צו לפתיחת הליכים וטרם הסתיימו ההליכים בעניינו;
{{ח:תת|(3)}} מי שבית משפט הורה על הגבלת עיסוקיו לפי {{ח:חיצוני|חוק החברות#סעיף 7|סעיף 7 לחוק החברות}};
{{ח:תת|(4)}} מי שנגרע מרשימת נאמנים בשנתיים שקדמו לבקשתו הנוכחית להיכלל בה, בנסיבות המנויות {{ח:פנימי|סעיף 32|בתקנה 32(ג)}};
{{ח:תת|(5)}} מי שעלול להימצא, במישרין או בעקיפין, באופן תדיר, במצב של ניגוד עניינים בין מילוי תפקיד נאמן לבין עניין אישי או תפקיד אחר, שלו או של קרובו.

{{ח:קטע3|פרק ד סימן ב|סימן ב׳: בחינה מקצועית}}

{{ח:סעיף|19|בחינה מקצועית}}
{{ח:תת|(א)}} אחת לשנתיים, 45 ימים לפחות אחרי פרסום ההזמנה להגיש מועמדות לרשימת נאמנים מחוזית ליחידים או לרשימת נאמנים מחוזית לתאגידים לפי {{ח:פנימי|סעיף 22|תקנה 22}}, תערוך ועדה ציבורית בחינה מקצועית בנושאים האלה: חקיקה ופסיקה הנוגעות להליכי חדלות פירעון, נוהלי הממונה, תפקיד הנאמן, עבודתו והתנהלותו; הבחינה תיערך בכתב וציון המעבר בה יהיה 70; הוועדה הציבורית תפרסם, באתר האינטרנט של הממונה, פרטים בדבר הבחינה, ובכלל זה מיקום ומועד עריכתה ואופן הרישום לבחינה, 45 ימים לפחות לפני הבחינה.
{{ח:תת|(ב)}} רשאי להיבחן כל מי שהגיש הצהרה על כך שהוא עומד בתנאי הכשירות הקבועים {{ח:חיצוני|חוק חדלות פירעון ושיקום כלכלי#סעיף 37|בסעיפים 37(ב)}} {{ח:חיצוני|חוק חדלות פירעון ושיקום כלכלי#סעיף 126|ו־126(ב) לחוק}} או שצפוי כי יעמוד בהם בתוך שנתיים ממועד הבחינה.

{{ח:סעיף|20|השגה}}
{{ח:תת|(א)}} נבחן רשאי להשיג על ציון שקיבל בבחינה; ההשגה תוגש לוועדה הציבורית בכתב, כשהיא מנומקת.
{{ח:תת|(ב)}} נבחן המבקש להשיג על ציון שקיבל, רשאי לבקש לעיין במחברת הבחינה שהיא נושא ההשגה בתוך 7 ימים מיום פרסום הציונים, ויעיין בה בדרך שיורה לו הממונה; ביקש נבחן לעיין במחברת כאמור, הוא רשאי להשיג על הציון בתוך 14 ימים מיום פרסום הציונים או בתוך 7 ימים מיום שניתנה לו אפשרות העיון – המאוחר מביניהם.
{{ח:תת|(ג)}} הוועדה הציבורית תמסור למשיג החלטה בהשגה בתוך 30 ימים מן היום האחרון להגשתה.
{{ח:תת|(ד)}} החליטה הוועדה הציבורית, במסגרת ההשגה שהוגשה, על שינוי בפתרון הבחינה, תשנה הוועדה הציבורית לפי ההחלטה האמורה גם את הציון של שאר הנבחנים אף אם לא הגישו השגה.

{{ח:קטע2|פרק ה|פרק ה׳: הליך גיבוש רשימת נאמנים ועתודת נאמנים}}
{{ח:קטע3|פרק ה סימן א|סימן א׳: הגשת מועמדות להיכלל ברשימת נאמנים}}

{{ח:סעיף|21|מועד גיבוש רשימת נאמנים מרכזית}}
{{ח:ת}} ועדה ציבורית תתחיל בהליך גיבוש מרכזי ברבעון השני של השנה שבה יפקע תוקפה של רשימת הנאמנים כאמור {{ח:פנימי|סעיף 12|בתקנה 12}}.

{{ח:סעיף|22|פרסום הזמנה להגשת מועמדות}}
{{ח:תת|(א)}} אחת לשנתיים, ברבעון השני של השנה שבה מתקיים הליך גיבוש מרכזי וברבעון השלישי בשנה שבה מתקיים הליך גיבוש משני, תפרסם ועדה ציבורית הזמנה להגשת מועמדות; ההזמנה תפורסם באתר האינטרנט של הממונה.
{{ח:תת|(ב)}} הזמנה להגיש מועמדות תכלול את הפרטים שלהלן לגבי כל רשימת נאמנים בנפרד:
{{ח:תתת|(1)}} רשימת הנאמנים שאליה נוגעת ההזמנה לנאמנים, ואם מדובר בהליך גיבוש מרכזי או הליך גיבוש משני;
{{ח:תתת|(2)}} לגבי רשימת נאמנים מחוזית ליחידים או רשימת נאמנים מחוזית לתאגידים – מספר הנאמנים שייכללו ברשימת הנאמנים ומספר המועמדים שיזומנו לריאיון אישי שלא נמנו עם רשימת הנאמנים שקדמה לרשימה המתגבשת;
{{ח:תתת|(3)}} המועד הקובע להגשת מועמדות;
{{ח:תתת|(4)}} המידע שיש לכלול בבקשה לפי {{ח:פנימי|סעיף 23|תקנה 23}};
{{ח:תתת|(5)}} פרטי הבחינה הקרובה וכן הבהרה כי מי שכבר עבר את הבחינה אינו חייב לגשת אליה שוב.

{{ח:סעיף|23|הגשת מועמדות}}
{{ח:ת}} המבקש להגיש את מועמדותו להיכלל ברשימת נאמנים יגיש בקשה על כך לוועדה ציבורית, באמצעות אתר האינטרנט של הממונה, עד המועד הקובע להגשת מועמדות שפורסם בהזמנה להגשת מועמדות לפי {{ח:פנימי|סעיף 22|תקנה 22}}; בקשה כאמור תכלול את הפרטים שלהלן:
{{ח:תת|(1)}} פרטים אישיים של המועמד;
{{ח:תת|(2)}} פירוט לגבי התשתית המשרדית ומיקום המשרד של המועמד;
{{ח:תת|(3)}} פרטים בדבר השכלה והכשרה מקצועית של המועמד והשתתפות בהשתלמויות;
{{ח:תת|(4)}} פרטים בדבר ותק וניסיון מקצועי של המועמד בתחום חדלות הפירעון והליכי חדלות פירעון שבהם טיפל;
{{ח:תת|(5)}} מסמכים, אסמכתאות, המלצות ותצהירים המעידים על המידע שהובא כאמור בפסקאות (1) עד (4) ובכלל זה כתבי בי־דין שהגיש וכיוצא באלה;
{{ח:תת|(6)}} לגבי הגשת מועמדות לרשימת נאמנים מחוזית ליחידים או לרשימת נאמנים מחוזית לתאגידים למי שחייב בבחינה מקצועית – אישור כי עמד בבחינה מקצועית, בפירוט מועד הבחינה והציון או אישור הרשמה לבחינה המקצועית הקרובה לפי המועד שפורסם בהזמנה להגשת מועמדות.

{{ח:קטע3|פרק ה סימן ב|סימן ב׳: הערכת מועמדים}}

{{ח:סעיף|24|זימון לריאיון אישי}}
{{ח:תת|(א)}} בסמוך לאחר המועד הקובע להגשת מועמדות, תבחן ועדה ציבורית אם המועמד עומד בתנאי הכשירות המנויים {{ח:חיצוני|חוק חדלות פירעון ושיקום כלכלי#סעיף 37|בסעיפים 37(ב)}} {{ח:חיצוני|חוק חדלות פירעון ושיקום כלכלי#סעיף 126|ו־126(ב) לחוק}} {{ח:פנימי|פרק ד סימן א|ובסימן א׳ לפרק ד׳ לתקנות אלה}}; כן תבחן הוועדה הציבורית כי לא מתקיים בעניינו סייג כאמור {{ח:פנימי|סעיף 18|בתקנה 18}}; מצאה הוועדה הציבורית כי התקיימו לגבי מועמד תנאי הכשירות וכי לא מתקיים בעניינו סייג, תפעל כמפורט להלן:
{{ח:תתת|(1)}} לגבי רשימת נאמנים מחוזית ליחידים או רשימת נאמנים מחוזית לתאגידים – הוועדה הציבורית תזמן לריאיון אישי את כל הנאמנים שנמנים על אותה רשימת נאמנים מחוזית במועד הקובע להגשת המועמדות וכן מספר מועמדים כאמור {{ח:פנימי|סעיף 22|בתקנה 22(ב)(2)}}, שעברו את הבחינה בציון הגבוה ביותר;
{{ח:תתת|(2)}} לגבי רשימת נאמנים מפעילים, רשימת נאמנים מפעילים במשותף ורשימת נאמנים להליכים מורכבים – הוועדה הציבורית תזמן לריאיון אישי את כל הנאמנים שנמנים על אותה רשימת נאמנים במועד הקובע להגשת המועמדות וכן כל מועמד העומד בתנאי הסף;
{{ח:תתת|(3)}} הוועדה הציבורית תשלח הודעה לכל מועמד שנמצא כי אינו זכאי להיות מזומן לריאיון אישי, והטעם לאי־זימונו.
{{ח:תת|(ב)}} על אף האמור בתקנת משנה (א)(1), קיבלו כמה מועמדים ציון זהה בבחינה, והציון זהה לציון הנמוך ביותר שהמחזיק בו זומן לריאיון אישי – יזומנו גם הם לריאיון אישי, אף אם זימונם יביא לחריגה ממספר המזומנים שעליו הוחלט מראש כאמור.
{{ח:תת|(ג)}} הוועדה הציבורית תצרף לזימון לריאיון אישי העתק מחוות הדעת שגובשה לפי {{ח:פנימי|סעיף 25|תקנה 25}}, אם גובשה.
{{ח:תת|(ד)}} על אף האמור בתקנת משנה (א) רישה ובפסקה (1) לאותה תקנת משנה, המועד לבחינת עמידה בבחינה מקצועית לגבי מועמד שהגיש אישור על הרשמה לבחינה המקצועית שנערכת במהלך אותו הליך גיבוש רשימת נאמנים, יהיה לאחר מסירת תוצאות הבחינה או מסירת ההחלטה בהשגות לגבי אותה בחינה, אם הוגשו.

{{ח:סעיף|25|חוות דעת הממונה ומנהל מערכת ההוצאה לפועל}}
{{ח:תת|(א)}} היה המועמד מנוי ברשימת נאמנים בעבר, יפרט הממונה מידע זה לפני הוועדה הציבורית ויצרף חוות דעת ממונה שגובשה לפי תקנה זו, וכן חוות דעת מנהל מערכת ההוצאה לפועל, לפי העניין.
{{ח:תת|(ב)}} בחוות דעתו ייתן הממונה או מנהל מערכת ההוצאה לפועל, לפי העניין, ביטוי לעניינים אלה, ורשאי הוא לצרף מסמכים ואסמכתאות אם יראה לנכון:
{{ח:תתת|(1)}} עמדתו לעניין דיווח המועמד בעניין ותק וניסיון מקצועי שהציג המועמד, במסגרת בקשתו לפי {{ח:פנימי|סעיף 23|תקנה 23(4)}};
{{ח:תתת|(2)}} רמת התפקוד המקצועי של המועמד לאורך התקופה שבה נכלל ברשימת נאמנים, ובכלל זה היקף ומורכבות ההליכים שניהל; שיתוף הפעולה עם הממונה, לרבות דיווחים ועמידה במועדים, וכן השתתפות בהכשרות הממונה; התשתית המשרדית העומדת לרשותו לניהול הליכי חדלות פירעון ותרומתו להצלחת ההליכים שניהל;
{{ח:תתת|(3)}} לגבי מועמד לרשימת נאמנים מחוזית ליחידים – נגישות וקרבה גאוגרפית למחוז שאליו הגיש מועמדות;
{{ח:תתת|(4)}} לגבי מועמד לרשימת נאמנים בהליכים מורכבים – יכולתו של המועמד לנהל הליך מורכב.

{{ח:סעיף|26|ריאיון אישי}}
{{ח:תת|(א)}} הריאיון האישי ייערך לפני חברי הוועדה הציבורית, ובלבד שמניין חברי הוועדה שלפניהם נערך הריאיון לא יפחת משלושה, שאחד מהם לפחות הוא הממונה או נציגו.
{{ח:תת|(ב)}} במהלך הריאיון האישי יעמדו חברי הוועדה הציבורית המראיינים על התאמתו של המועמד לרשימת הנאמנים שאליה הגיש את מועמדותו; במסגרת זו ייתנו את דעתם, בין השאר, לעניינים אלה: רמה מקצועית; אופן התנהלותו, אמינות ומהימנות; חוות הדעת שהוגשה לפי {{ח:פנימי|סעיף 25|תקנה 25}}; התשתית המשרדית העומדת לרשותו לצורכי ניהול הליכי חדלות פירעון; והצורך במתן מענה המותאם לקבוצות שונות באוכלוסייה, לרבות מענה בשפות שונות; לגבי מועמד לרשימת נאמנים בהליכי חדלות פירעון מורכבים, תשקול הוועדה הציבורית, בין השאר, את יכולתו לנהל הליך מורכב.

{{ח:סעיף|27|חישוב הציון המשוקלל}}
{{ח:תת|(א)}} הוועדה הציבורית תיחשב את הציון המשוקלל לכלל המועמדים לרשימת נאמנים מחוזית ליחידים ולרשימת נאמנים מחוזית לתאגידים; הציון המשוקלל יורכב מרכיבי הציון המפורטים להלן:
{{ח:תתת|(1)}} ציון הבחינה המקצועית, אם יש;
{{ח:תתת|(2)}} התרשמות הוועדה הציבורית מהריאיון האישי;
{{ח:תתת|(3)}} המידע העולה מבקשת המועמדות ומידע נוסף הנוגע לעניין, אם הממונה הציג אותו לוועדה הציבורית.
{{ח:תת|(ב)}} הוועדה הציבורית תגלה את דעתה לגבי אופן חישוב הציון המשוקלל לפי תקנה זו, באתר האינטרנט של הממונה.

{{ח:סעיף|28|דירוג מועמדים}}
{{ח:תת|(א)}} הסתיימו הריאיונות האישיים, תיחשב ועדה ציבורית את הציון המשוקלל לכל אחד מן המועמדים לרשימת נאמנים מחוזית ליחידים ולרשימת נאמנים מחוזית לתאגידים שהופיעו לפניה; בהליך גיבוש מרכזי, המועמדים בעלי הציון המשוקלל הגבוה ביותר ייכללו ברשימת נאמנים בכל מחוז, ובלבד ששיעור הנאמנים ברשימה שלא נמנו עם רשימת הנאמנים שקדמה לרשימה המתגבשת לא יפחת מ־15% מהרשימה (להלן – נאמנים חדשים), ובהליך גיבוש משני, ייכללו בעתודת הנאמנים לרשימה, ומיקומם בה יהיה לפי ציונם המשוקלל לעומת כל המנויים בה.
{{ח:תת|(ב)}} על אף האמור בתקנת משנה (א), מועמדים שנכללו ברשימת נאמנים מפעילים ושהוועדה דירגה אותם בציונים הגבוהים ביותר בהסתמך על הריאיון האישי, רשאים להיכלל ברשימה מחוזית לתאגידים, ובלבד ששיעור נאמנים כאמור לא יעלה על 25% ממספר הנאמנים שיהיו מנויים עם אותה רשימה מחוזית, ולא ייחשבו לנאמנים חדשים.
{{ח:תת|(ג)}} המועמדים שהוועדה הציבורית החליטה שעברו בהצלחה את הריאיון האישי לרשימת נאמנים מפעילים או לרשימת נאמנים מפעילים במשותף ייכללו ברשימת נאמנים מפעילים או ברשימת נאמנים מפעילים במשותף, לפי העניין; ביקש נאמן להיכלל גם ברשימה מחוזית לתאגידים, תדרג אותו הוועדה לצורך כך; המועמדים שהוועדה הציבורית החליטה שעברו בהצלחה את הריאיון האישי לרשימת הנאמנים להליכים מורכבים, ייכללו ברשימת הנאמנים להליכים מורכבים וגם ברשימת נאמנים מפעילים.
{{ח:תת|(ד)}} ועדה ציבורית תשלח למועמדים הודעה על הכללתם ברשימת נאמנים או בעתודת נאמנים וכן תשלח הודעה מתאימה למועמדים שלא נכללו ברשימת נאמנים או בעתודת נאמנים.

{{ח:סעיף|29|פרסום רשימת נאמנים}}
{{ח:תת|(א)}} ועדה ציבורית תפרסם את רשימת הנאמנים ועתודת הנאמנים וכל שינוי שחל בה באתר האינטרנט של הממונה.
{{ח:תת|(ב)}} ועדה ציבורית תעדכן את רשימת הנאמנים וכל שינוי שחל בה בסמוך ככל האפשר לקבלת ההחלטה.

{{ח:קטע2|פרק ו|פרק ו׳: עיון מחדש, גריעה מרשימת נאמנים ומעברים בין רשימות}}

{{ח:סעיף|30|מעבר בין רשימות מחוזיות}}
{{ח:ת}} נאמן שנכלל ברשימת נאמנים מחוזית ליחידים או ברשימת נאמנים מחוזית לתאגידים, ובמהלך תקופת תוקפה של רשימת נאמנים חל שינוי נסיבות המצדיק את הכללתו ברשימת נאמנים מחוזית ליחידים או רשימת נאמנים מחוזית לתאגידים מאותו סוג במחוז אחר, רשאי להגיש בקשה בעניין זה לוועדה ציבורית; הוועדה הציבורית רשאית לכלול את הנאמן, לפי בקשתו, ברשימת נאמנים מחוזית ליחידים או רשימת נאמנים מחוזית לתאגידים מאותו סוג במחוז אחר לפי צורכי המערכת.

{{ח:סעיף|31|זימון נאמן לריאיון}}
{{ח:ת}} בתקופה שבין פרסום ההזמנה להגשת מועמדות ועד 30 ימים לאחר המועד הקובע להגשת מועמדות שבמהלך הליך גיבוש משני, רשאית הוועדה הציבורית לזמן נאמן לריאיון אישי, לפי שיקול דעתה, לנוכח תפקודו בתקופת הימנותו עם הרשימה, לשם קבלת החלטה בעניין המשך הכללתו ברשימת הנאמנים עד סיום תקופת תוקפה; הוועדה הציבורית תודיע לנאמן זמן סביר לפני זימונו לריאיון כאמור.

{{ח:סעיף|32|גריעה מרשימת נאמנים, השעיה לתקופה והקפאה}}
{{ח:תת|(א)}} מי שנכלל ברשימת הנאמנים וחדל להתקיים בו אחד מתנאי הכשירות או תנאי הסף הדרושים להכללתו ברשימת הנאמנים יודיע על כך מיידית לממונה, בכתב; עשה כן, יגרע הממונה את שמו מרשימת נאמנים ויודיע על כך בכתב לוועדה ציבורית.
{{ח:תת|(ב)}} סבר חבר ועדה ציבורית כי קיים חשש שנאמן חדל לעמוד בתנאי מתנאי הכשירות או שמתקיים בו סייג מן הסייגים להכללתו ברשימת הנאמנים, יפנה לוועדה ציבורית בבקשה לגריעתו מרשימת נאמנים.
{{ח:תת|(ג)}} סבר הממונה כי נאמן אינו ממלא את תפקידו כראוי, רשאי הוא, או מי שהוא הסמיכו לכך, לפנות לוועדה ציבורית בבקשה לדון באפשרות גריעתו או השעייתו לתקופה מרשימת הנאמנים; סבר מנהל מערכת ההוצאה לפועל כי נאמן אינו ממלא את תפקידו כראוי בכל הנוגע להליכי חדלות פירעון המתנהלים בהוצאה לפועל, רשאי הוא, או מי שהוא הסמיכו לכך, לפנות לוועדה ציבורית בבקשה לדון באפשרות גריעתו או השעייתו לתקופה מרשימת הנאמנים; סבר חבר ועדה ציבורית כי נאמן אינו ממלא את תפקידו כראוי, רשאי הוא לפנות לממונה בבקשה כי יבחן את תפקוד הנאמן.
{{ח:תת|(ד)}} סירב נאמן להתמנות בהליכי חדלות פירעון ארבע פעמים במשך שנה, רשאי הממונה או מנהל מערכת ההוצאה לפועל להביא עניין זה לפני ועדה ציבורית בבקשה לדון באפשרות גריעתו או השעייתו לתקופה מרשימת הנאמנים.
{{ח:תת|(ה)}} פנה נאמן לממונה בבקשה להקפיא זמנית את הכללתו ברשימת נאמנים, יקפיא הממונה את הכללתו ברשימה לתקופה שביקש הנאמן; סבר הממונה שיש להקפיא את הכללתו ברשימה של נאמן לתקופה שונה מהתקופה שהתבקשה, יעביר את בקשת הנאמן לוועדה בצירוף המלצתו לתקופת ההקפאה; הוועדה רשאית להקפיא זמנית את הכללת אותו נאמן ברשימה לתקופה שתחליט, ובלבד שבטרם קבלת ההחלטה תיתן לנאמן הזדמנות לטעון את טענותיו.
{{ח:תת|(ו)}} בטרם קבלת החלטה לפי תקנות משנה (ב) עד (ד), תיתן הוועדה הציבורית לנאמן הזדמנות לטעון את טענותיו.
{{ח:תת|(ז)}} נגרע נאמן מרשימת נאמנים או הושעה ממנה לתקופה לפי תקנה זו, יודיע הממונה על כך לבית המשפט שלפניו מתנהל הליך שבו מונה הנאמן, ויודיע מנהל מערכת ההוצאה לפועל על כך לרשם הוצאה לפועל שלפניו מתנהל ההליך שבו מונה הנאמן.

{{ח:סעיף|33|עיון מחדש}}
{{ח:ת}} לבקשת מועמד, רשאית הוועדה הציבורית לעיין מחדש בהחלטתה לגרוע מועמד מרשימת נאמנים אם השתנו הנסיבות או התגלו עובדות חדשות שיש בהן כדי להשפיע על קבלת ההחלטה.

{{ח:קטע2|פרק ז|פרק ז׳: הוראות מעבר}}

{{ח:סעיף|34|הוראות מעבר}}
{{ח:תת|(א)}} בגיבוש רשימת הנאמנים לראשונה לאחר פרסומן של תקנות אלה, הממונה ומנהל מערכת ההוצאה לפועל רשאים שלא להגיש חוות דעת כאמור {{ח:פנימי|סעיף 25|בתקנה 25}}.
{{ח:תת|(ב)}} בגיבוש רשימת הנאמנים לראשונה לאחר פרסומן של תקנות אלה, ייחשבו מועמדים שבחמש השנים שקדמו להגשת המועמדות כיהנו בתפקיד ב־50 הליכי חדלות פירעון של יחידים לפחות או בעשרה הליכי חדלות פירעון של תאגידים לפחות, כאילו הם נמנים עם רשימת נאמנים מחוזית ליחידים או עם רשימת נאמנים מחוזית לתאגידים, לפי העניין, לצורך קבלת זימון לריאיון אישי בלא צורך בבחינה מקצועית.
{{ח:תת|(ג)}} בגיבוש רשימת נאמנים להליכים מורכבים לראשונה לאחר פרסומן של תקנות אלה, ייחשבו מועמדים שהם רואי חשבון שמתקיימים לגביהם התנאים {{ח:פנימי|סעיף 17|שבתקנה 17(א)(4)}} לעניין רשימת נאמנים מפעילים במשותף, כמי שמתקיימים בהם תנאי הסף {{ח:פנימי|סעיף 17|שבתקנה 17(א)(5)}} לצורך הכללתם ברשימת נאמנים להליכים מורכבים, ובלבד שבית המשפט יורה על מינויו של נאמן מתוך רשימה זו רק עם נאמן נוסף הנמנה עם רשימת נאמנים בהליכים מורכבים שהוא עורך דין, לפי {{ח:חיצוני|חוק חדלות פירעון ושיקום כלכלי#סעיף 33|סעיף 33(ה) לחוק}}.

{{ח:חתימות|ט״ז בטבת התשפ״א (31 בדצמבר 2020)}}
* '''אבי ניסנקורן'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]